صعصعہ بن صوحان

صعصعہ بن صوحان ایک بڑے خطیب اور کاتب تھا یہ مسلمان تو دور رسالت میں ہوئے مگر محمد صلی اللہ علیہ و آلہ و سلم سے ملاقات نہ ہو سکی۔ ان کی ولادت 598ء کو تاروت میں ہوئی۔

 سوانح 
ابن سعد نے طبقات میں لکھا :”یہ کو فہ میں بہت بڑے خطیب اور مقرر تھے اور علی کے ساتھی تھے۔ یہ صعصعہ اور ان کے بھائی زید اور سیحان جنگ جمل میں علی کے ساتھ تھے سیحان کے ہاتھ میں پہلے لشکر کا علم تھا وہ شہید ہو گئے توان کے بھائی زید نے علم لے لیا اور جب وہ بھی شہید ہو گئے تو صعصعہ نے علم ہاتھوں میں لے لیا۔

 بحیثیتِ محدث 
صعصعہ بن صوحان نے علی بن ابی طالب اور ابن عباس سے احادیث روایت کی ہیں یہ بڑے معتمد و موثق شخص تھے مگر ان کی حدیثیں کم ہیں۔ صعصعہ بن صوحان کے متعلق جاحظ اپنی کتاب ’’ البیان ‘‘ میں صعصعہ بن صوحان کی خطابت و فصاحت و بلاغت کے بارے میں لکھتا ہے : وَ أَدَلُّ مِن کُلِّ شَیءِِ اِستِنطاقُ عَلِی لَه، سب سے بڑی دلیل یہ ہے کہ علی اس کو خطابت کرنے کا حکم دیتے تھے اور اس کی خطابت کو سنتے تھےطبقات ابن سعد مترجم اردو جلد 3 ص266

 علی کے صحابی 
صعصعہ بن صوحان ابو الحسن کے اصحاب میں شامل ہیں۔ انھوں نے ابو الحسن کی تمام جنگوں میں شرکت کی۔ ابن اثیر، اسد الغابۃ فی معرفۃ الصحابۃ، ج 3، ص 20۔وہ ان اولین افراد میں شامل ہیں جنھوں نے امیر المؤمنین ابو الحسن کے ساتھ بیعت کی۔یعقوبی ،تاریخ یعقوبی، ج 2، ص 179

 وفات 
صعصعہ بن صوحان نے 666ء میں کوفہ، عراق میں وفات پائی۔

 حوالہ جات 

زمرہ:598ء کی پیدائشیں
زمرہ:666ء کی وفیات
زمرہ:اصحاب علی
زمرہ:تابعین
زمرہ:تاریخ بحرین
زمرہ:تاریخی شخصیات
زمرہ:ساتویں صدی کی عرب شخصیات
زمرہ:شیعہ کے محبوب صحابہ
زمرہ:صحابہ
زمرہ:صحابہ و صحابیات
زمرہ:قطیف کی شخصیات
زمرہ:سعودی عرب میں شیعیت